คาด 26 ก.พ.ตลาดหุ้นผันผวน
ตลาดหุ้นประเมินวันที่ 26 ก.พ. หุ้นผันผวนแน่ แต่ไม่ถึงกับต้องงัดมาตรการเซอร์กิตเบรกเกอร์มาใช้
11 ก.พ. 2553

ตลาดหุ้นประเมินวันที่ 26 ก.พ. หุ้นผันผวนแน่ แต่ไม่ถึงกับต้องงัดมาตรการเซอร์กิตเบรกเกอร์มาใช้
นางภัทรียา เบญจพลชัย กรรมการและรองผู้จัดการ ตลาดหลักทรัพย์แห่งประเทศไทย เปิดเผยว่า ในวันที่26 ก.พ. ศาลจะมีการพิจารณาคดียึดทรัพย์พ.ต.ท.ทักษิณ ชินวัตร อดีตนายกรัฐมนตรี นั้น  คาดว่าดัชนีหุ้นคงจะมีความเคลื่อนไหวผันผวน แต่คงไม่ถึงกับจะต้องประกาศใช้เครื่องมือหยุดการซื้อขายชั่วคราว (เซอร์กิตเบรกเกอร์) เนื่องจากปัจจุบันผู้ลงทุนมีการปรับพอร์ตลงทุนตามสถานการณ์ที่ออกมาอย่างต่อเนื่อง โดยดูจากมูลค่าการซื้อขายที่มีการปรับตัวลดลงจากก่อนหน้านี้ที่อยู่ที่ 1.7-1.8 หมื่นล้านบาท 
 ส่วนกรณีเวียดนามลดค่าเงินดอง 3% นั้น ประเมินว่าอาจส่งผลกระทบต่อไทยเพียงเล็กน้อย โดยเฉพาะกลุ่มผู้ส่งออกแต่คาดว่านักลงทุนควรจะมองเสถียรภาพค่าเงินบาทอิงกับสกุลเงินในหลาย ๆ ประเทศไม่ใช่เพียงเวียดนามเพียงแห่งเดียว